***Homo sapiens idaltu*** je izumrla podvrsta *Homo sapiensa* koja je živjela u Africi u donjem paleolitiku prije oko 160 000 godina. Riječ "Idaltu" na afarskom jeziku znači "star" ili "prvorođen".

Otkriće
-------

Fosilizirani ostaci *Homo sapiensa idaltu* otkriveni su u regiji Herto Bouri u blizini nalazišta srednjeg Awasha u Afarskom trokutu u Etiopiji. Pronašao ih je Tim White 1997. godine, ali su prezentirani javnosti tek 2003. Herto Bouri je etiopska pokrajina bogata slojevima vulkanskih stijena, koje su datrane na 154 000 i 160 000 godina starosti metodom datiranja radioizotopima. Pronađene su tri dobro očuvane lubanje, od kojih je najbolje očuvana lubanja odraslog muškarca (šifra: BOU-VP-16/1) moždanog volumena od 1450 cm3. Ostale dvije lubanje pripadaju drugom muškarcu i šestogodišnjem djetetu.

Morfologija i taksonomija
-------------------------

Ovi se fosili razlikuju od vremenski recentnijih oblika ranih *Homo sapiensa*, kao npr. kromanjonaca otkrivenih u Europi, po tome što sadrže mnoge arhaične morfološke karakteristike koje nisu karakteristične za *Homo sapiensa* (iako se morfologija lubanje modernih ljudi može razlikovati u raznim djelovima svijeta).

Usprkos arhaičnim karakteristikama, dokazano je da ove jedinke predstavljaju izravne pretke modernog *Homo sapiensa* koji su, u skladu s teorijom nedavnog afričkog pretka, nedugo nakon tog razdoblja razvili khoisansku mitohondrijsku divergenciju datiranu oko 110 000 godina prije današnjice u Istočnoj Africi.

Datiranje fosilnih ostataka iz Omo Kibisha metodom izotopa kalija i argona iz vulkaskog tufa izmjerano 2005. pokazalo je starost od 195 000 tisuća godina, puno više od "*idaltu*" fosila i više od najstarijih poznatih ostataka anatomski modernih ljudi.

Otkrivači ovih fosilnih ostataka detaljno su opisali *Homo sapiens idaltua*:

> Na temelju ograničenih dokaza na raspolaganju, vidljive su razlike između ove podvrste *Homo sapiensa* i holocenskog anatomski modernog čovjeka (*Homo sapiens sapiensa*) po robustnijim kraniofacijalnim strukturama, većoj anteriorno – posteriornoj duljini lubanje i velikoj udaljenosti glenoidne udubine i funkcionalne okluzijske ravnine. *Homo sapiens idaltu* se razlikuje od holotipa Homo rhodesiensisa (Woodward, 1921.) po većem kapacitetu lubanje, okomitijem čelu s manjim licem, i jače izraženom topografijom središnjeg dijela lica (na primjer očnjačke udubine). Smatramo da su holotipovi *Homo helmeija* i *Homo njarasensisa* previše fragmentarni za prikladno uspoređivanje.
> 
> 

Mjesto pronalaska fosila Herto Bouri u Etiopiji.

Unutarnje poveznice
-------------------

* Evolucija čovjeka

Literatura
----------

1. 1 2 3 4 5 6  White, Tim D.; Asfaw, B.; DeGusta, D.; Gilbert, H.; Richards, G. D.; Suwa, G.; Howell, F. C. (2003). „Pleistocene *Homo sapiens* from Middle Awash, Ethiopia". *Nature* **svezak 423** (broj 6491): str. 742. – 747.. Bibcode 2003Natur.423..742W. DOI:10.1038/nature01669. PMID 12802332.
2. ↑  McDougall, I.; Brown, F. H.; Fleagle, J. G. (2005). „Stratigraphic placement and age of modern humans from Kibish, Ethiopia". *Nature* **svezak 433** (broj 7027): str. 733. – 736.. Bibcode 2005Natur.433..733M. DOI:10.1038/nature03258. PMID 15716951.

Vanjske poveznice
-----------------

* 160,000-year-old fossilized skulls uncovered in Ethiopia are oldest anatomically modern humans, Robert Sanders, UC Berkeley, 11. lipnja 2003. Preuzeto, 8. travnja 2014.
* Missing link in human evolution found in Africa (abc.net.au 12. lipnja 2003.). Preuzeto, 8. travnja 2014.
* Oldest Homo Sapiens Fossils Found, Experts Say (National Geographic News) Arhivirano 2013-07-07 na Archive.is-u. Preuzeto, 8. travnja 2014.
* Chris Stringer (Natural History Museum, London) Human origins; new fossil human finds in Ethiopia. 12. lipnja 2003. Preuzeto, 8. travnja 2014.
* BBC report and image of the reconstructed skull discovered at Herto. Preuzeto, 8. travnja 2014.
* *Homo sapiens idaltu* - članak u Nature. Preuzeto, 8. travnja 2014.
* Fossil Hominids - Middle Awash Research Project Arhivirano 2012-03-24 na Wayback Machine-u. Preuzeto, 8. travnja 2014.